בעלי חולה במחלת בכצ'ט - מחלה אוטואימונית. כרגע הוא החל לקבל טיפולים כמותרפיים. עד כמה מסוכנת היחשפותו להידבקות מאדם חולה בתקופה זו ומה עלול לקרות לו?
אימיפראמין שייך לקבוצת תרופות נוגדות דיכאון הנקראות תרופות טריציקליות. משתמשים בו בעיקר לטיפול בדיכאון או בהפרעות חרדה, כמו התקפי פאניקה (Panic). אימיפראמין משפר את יכולת התפקוד, ממריץ פעילות גופנית, משפר את התיאבון ומחזיר את העניין בחיי היומיום. אימיפראמין פחות מרדים ממספר תרופות נוגדות דיכאון טריציקליות אחרות. עם זאת יש להדגיש כי התרופה עלולה להחמיר נדודי שינה אם לוקחים אותה בערב. אימיפראמין משמש גם לטיפול בהרטבה לילית בקרב ילדים, או במקרים אחרים של דליפת שתן. אימיפראמין עלול לגרום למגוון של תופעות לוואי. במינון עודף התרופה עלולה להביא לחוסר הכרה ולהפרעות קצב מסוכנות.
אופן נטילת התרופה:טבליות.תדירות וזמן נטילה1-3 פעמים ביום. בטיפול בהרטבה לילית יש ליטול את התרופה חצי שעה לפני השינה.טווח המינון:מבוגרים: 75-200 מ"ג ליום (במקרים אחרים ניתן להגדיל את המינון). ילדים: מינון מופחת בהתאם לגיל ולמשקל. בקשישים לא מומלץ לעבור על 100 מ"ג ביום.תחילת השפעה:חלק מהשפעות התרופה מורגשות תוך שעות ספורות, אך עשויים לחלוף 2-6 שבועות עד שההשפעה הנוגדת דיכאון תורגש במלואה.משך השפעה:לאחר טיפול ממושך, ההשפעה הנוגדת דיכאון עשויה להימשך עד 6 שבועות. תופעות הלוואי נעלמות תוך ימים ספורים.תזונה:אין הגבלות.אחסון:לשמור במיכל סגור במקום קריר ויבש, הרחק מהישג ידם של ילדים. להגן מפני אור.מנה שנשכחה:יש לקחת מייד כשנזכרים. אם צריך לקחת את המנה הבאה תוך 3 שעות, קח מנה אחת עכשיו ודלג על המנה הבאה.הפסקת התרופה:אין להפסיק את התרופה בלי להיוועץ ברופא, התסמינים עלולים לחזור.מינון עודף:יש לפנות לחדר מיון מייד. יש לנקוט פעולת חירום במקרה של איבוד ההכרה.
תופעות הלוואי האפשריות של תרופה זו נובעות בעיקר מפעולתה האנטיכולינרגית ומפעולתה הבולמת מעבר אותות חשמליים בלב.פרטי תגובה עם תרופות אחרות:[תרופות המדכאות את מערכת העצבים המרכזית]: אימיפראמין עלול להגביר את השפעותיהן של תרופות אלו ואת ההשפעה הסדטיבית שלהן שימוש יחד עם תרופות כגון בנזודיאזפינים, פנותיאזינים, אנטיהיסטאמינים, נרקוטיקה ובארביטוראטים. . לפיכך, יש להתאים מינון.[חומרים סימפאתומימטיים]: כגון אלה המצויים בכדורי מרץ, נוגדי תיאבון, או בתכשירים המכילים חומרים אלו והמשמשים לטיפול בשיעול, נזלת או אסתמה – עלולים לגרום להשפעה מצטברת שלהעלאת לחץ הדם וגירוי הלב (טכיקרדיה). [טיפות אף וחומרים המשמשים לאילחוש מקומי של העור]: אימיפראמין עלול להגביר את פעולתם של חומרים אלו אשר חלקם מכילים חומרים סימפאתומימטיים (אפינפרין, נוראפינפרין).. [תרופות להורדת לחץ הדם]: אימיפראמין עלול להפחית את השפעותיהן של חלק מתרופות אלה. [מעכבי מונואמין אוקסידאז (MAOI)]: תרופות אלה ניתנות יחד עם אימיפראמין רק במקרים יוצאים מהכלל ותחת השגחה קפדנית. שכן, קיימת אפשרות לתגובה חמורה בשילוב התרופות. [בארביטוראטים, פניטואין]: מורידים ריכוז של אימיפראמין בדם. [סימטידין, פלואוקסאטין] מעלים ריכוז של אימיפראמין בדם. [ציסאפריד]: ישנו סיכון לאי סדירות בקצב הלב בעקבות שילוב התרופות. יש להימנע משילוב זה.
לא צפויות בעיות. אימיפראמין לטיפול בהרטבה לילית אצל ילדים לא ניתן בדרך-כלל לתקופה העולה על 3 חודשים.